Një dyqan mbi historinë e karameleve
Dyqani 'True Treats' në shtetin e Virxhinias Perëndimore ofron karamele dhe çokollata si dhe plot kuriozitete për historinë e ëmbëlsirave
Dita e Shën Valentinit u jep mundësi njerëzve të shpalosin natyrën e tyre romantike, duke dërguar kartolina, lule apo dhurata të tjera, në veçanti diçka e ëmbël si një kuti ëmbëlsirash apo çokollatash. Dyqani True Treats në qytetin Harper’s Ferry në Virxhinian Perëndimore ofron bombone e karamele që ishin popullore në periudha të ndryshme historike. Korrepondentja Deborah Block ishte atje dhe zbuloi se larmia e bën shumë të vështirë zgjedhjen e dhuratës së përsosur për Shën Valentinin. Blerësit kanë mundësi të zgjedhin nga një shumëllojshmëri ëmbëlsirash në dyqanin True Treats që na njeh edhe me historinë e karameleve. Dyqani u hap tetë vjet më parë me një larmi të gjerë artikujsh, që nga çimçakez nga Greqia e lashtë e deri tek çokollatat e shekullit XX. Pronarja Susan Benjamin ofron edhe kuriozitete interesante mbi artikujt që shet. Karamelja e parë e prodhuar për shitje u shfaq në 1806. Shumë kuriozitete janë në etiketat e produkteve: thotë klientja Angela Hoffman. Pronarja shpjegon se fillimisht karamelet ofroheshin si kura për sëmundje: Njerëzit përtypnin edhe rrënjë, lëvozhga apo degë pemësh. thotë zonja Benjamin. Ndër artikujt disi të pazakontë është një qese me insekte të pjekura që nga disa njerëz konsiderohen si me shije mjaft të pëlqyeshme. Nga vitet 1920-1950 ata që luanin letra pëlqenin karamelet dhe çokollatat me formë të rrumbullakët. thotë zonja Benjamin. Klientët shpesh rastisin në artikuj që u kujtojnë të kaluarën: thotë Emmanuel Montenegro. Ka edhe klientë që janë tepër të rinj por kanë krijuar kujtime në dyqan: thotë klientja Bev Soriano. Për ata që duan të mësojnë më shumë për historikun e ëmbëlsirave dhe fiksimin tonë pas tyre, pronarja Susan Benjamin ka shkruar një libër të titulluar E Ëmbël si Mëkati.